Τυρόπιτα εύκολη και γρήγορη του τηγανιού
Θέλεις να εντυπωσιάσεις με την πιο νόστιμη, αρωματική και βουτυράτη τυρόπιτα, χωρίς κανέναν κόπο; Πάρε ένα τηγάνι και αυτή τη συνταγή και θα μας θυμηθείς.
3 φύλλα σφολιάτας, 5 αυγά, 400 γρ. φέτα, θρυμματισμένη, 200 γρ. κασέρι, τριμμένο, 1/2 κουτ. γλυκού ξερή ρίγανη, 3 κουτ. σούπας ελαιόλαδο, αλάτι, φρεσκοτριμμένο πιπέρι
Για να ετοιμάσουμε την εύκολη και γρήγορη τυρόπιτα τηγανιού σε ένα μπολ χτυπάμε τα αυγά με σύρμα ή μίξερ χειρός μέχρι να αφρατέψουν.Προσθέτουμε τη φέτα, το κασέρι, τη ρίγανη, ελάχιστο αλάτι και αρκετό πιπέρι και ανακατεύουμε καλά.Αφήνουμε κατά μέρος.Σε αντικολλητικό τηγάνι διαμέτρου 28- 30 εκ. ζεσταίνουμε 1 κουτ. σούπας από το λάδι σε μέτρια φωτιά.Στρώνουμε στο σκεύος το ένα φύλλο σφολιάτας, καλύπτοντας εντελώς τον πυθμένα και μέχρι τη μέση τα τοιχώματα (αν χρειαστεί, κόβουμε λί- γο τις άκρες του φύλλου).Αδειάζουμε εκεί το μισό μείγμα αυγών-τυριού, αφήνοντας κενό ένα περιθώριο 2-3 εκ. περιμετρικά.Σκεπάζουμε το μείγμα με το δεύτερο φύλλο και πιέζουμε τις άκρες του για να κολλήσουν στο κάτω φύλλο και να σφραγίσουν το μείγμαΨήνουμε για 3-4 λεπτά, μέχρι το κάτω φύλλο να ροδίσει.Ανασηκώνουμε την πίτα που φτιάξαμε με σπάτουλα και ρίχνουμε στο τηγάνι άλλη 1 κουτ. σούπας λάδι.Αναποδογυρίζουμε την πίτα, ώστε η ροδισμένη πλευρά να βρεθεί προς τα πάνω.Ψήνουμε για 3-4 λεπτά, μέχρι να ροδίσει και η κάτω πλευρά.Αδειάζουμε στην επιφάνεια της πίτας το υπόλοιπο μείγμα αυγών-τυριού, αφήνοντας ξανά ένα κενό περιθώριο 3 εκ. περιμετρικάΣκεπάζουμε με το τελευταίο φύλλο και πιέζουμε τις άκρες του, ώστε να κολλήσουν με το φύλλο οπό κάτω του.Μόλις ροδίσει η κάτω πλευρά, ανασηκώνουμε και πάλι προσεκτικά την πίτα, ρίχνουμε στο τηγάνι την τελευταία κουτ. σούπας ελαιόλαδο και αναποδογυρίζουμε την πίταΑφήνουμε να ψηθεί και η καινούργια κάτω πλευρά της για 3-4 λεπτά και αποσύρουμε από τη φωτιά.
Αυγά,Φέτα